24.-25. novembrini toimuval murdmaasuusatamise MK-sarja hooaja avaetapil Soomes Rukal on stardis kokku kuus Eesti suusatajat.
Avapäeval on kavas klassikasprint ja teisel päeval 10/15 km klassika eraldistardist sõidud.
Sprinti sõidavad Eesti Suusaliidu teatel meestest Marko Kilp, Raido Ränkel, Henri Roos ja Karel Tammjärv ning naistest Mariel Merlii Pulles.
Distantsisõitudele stardivad Tammjärv, Ränkel, Kilp ja Andreas Veerpalu.
Toimetaja: Maarja Värv